आषाढ,२०७५

**माध्यमिक तह टिपिडी तालिम पाठ्यक्रम**

**]**

नेपाल सरकार

शिक्षा, विज्ञान तथा प्रविधि मन्त्रालय

शैक्षिक जनशक्ति विकास केन्द्र

सानोठिमी, भक्तपुर

**विषयसूची**

|  |  |  |
| --- | --- | --- |
| **क्र. स.** | **विषयवस्तु** | **पृष्ठ सङ्ख्या** |
| **१** | **परिचय** | **१** |
| **२** | **तालिमको उद्देश्य** | **१** |
| **३** | **तालिमको सक्षमता** | **२** |
| **४** | **तालिम संरचना** | **२** |
| **५** | **तालिमको विषयवस्तु** | **३** |
| **६** | **तालिम कार्यान्वयन कार्यविधि** | **५** |
| **७** | **तालिम मूल्याङ्कन** | **६** |
| **८** | परियोजना कार्य | **७** |

१. परिचय

**यस तालिम पाठ्यक्रमले माध्यमिक तह (कक्षा ९ र १० ) मा स्वास्थ्य, जनसङ्ख्या तथा वातावरण शिक्षण गर्ने शिक्षकहरूमा समसामयिक र व्यावहारिक ज्ञान तथा सिप प्रदान गरी कुशल, चुस्त र दुरुस्त बनाउन सहयोग गर्ने छ। यसका साथै पाठ्यक्रमको मर्मअनुसार शिक्षकलाई आफ्नो परिवेशअनुसार पठपाठन गराउन र स्थानीय स्तरमा पाइने स्रोत साधनहरूको प्रयोगमा समेत सहयोगी हुने छ । यो पाठ्यक्रम स्वास्थ्य, जनसङ्ख्या तथा वातावरण विषयसँग समबन्धित विषयवस्तु के कसरी प्रभावकारी रूपमा शिक्षण गर्न सकिन्छ भन्नेबारेमा केन्द्रित छ ।**

तालिम पाठ्यक्रम विकास गर्दा शिक्षकको पेसागत विकासको प्रारूप, २०७२ र शिक्षक सक्षमताको प्रारूप, २०७२ लाई आधारभूत मार्गदर्शनका रूपमा अनुसरण गरिएको छ । विगतको तालिम अभ्यासबाट संश्लेषित शिक्षकका पेसागत माग (needs) तथा परिमार्जित विद्यालय पाठ्यक्रमका महत्त्वपूर्ण शिक्षण सिकाइ रणनीतिलाई कार्यान्वयन गर्नका लागि सहज बनाउने खालका विषयवस्तुलाई यस पाठ्यक्रमको मुख्य विषयका रूपमा छनोट गरिएको छ।

**यस तालिम पाठ्यक्रममा तालिमको उद्देश्य, तालिमको सक्षमता, तालिमको विषयवस्तु तालिम सञ्चालन कार्यविधि, सहभागीहरूले विद्यालयमा गरिने प्रयोगात्मक अभ्यास, परियोजना कार्य, कार्यमूलक अनुसन्धान र तालिम प्रमाणीकरण प्रक्रियाको बारेमा चर्चा गरिएको छ ।**

२. तालिमको उद्देश्य

**परिवर्तित सन्दर्भमा शिक्षकको पेसागत विकासलार्ई प्रविधिमैत्री, सहज र समयानुकूल बनाउँदै सबै शिक्षकलार्ई निरन्तर सक्रिय सिकाइको अवसर प्रदान गर्नु यस तालिमको प्रमुख लक्ष्य हो। यस तालिम कार्यक्रममा विषयवस्तुमा आधारित प्रशिक्षण र विद्यालयमा आधारित स्वअभ्यासमार्फत प्रशिक्षार्थीमा देहायअनुसारका उद्देश्य प्राप्ति हुने अपेक्षा गरिएको छ :**

(क) माध्यमिक तहको **स्वास्थ्य, जनसङ्ख्या तथा वातावरण** विषयको पाठ्यक्रम तथा

पाठ्यसामग्रीको समुचितरूपमा प्रयोग गरी शिक्षण सिकाइलाई प्रभावकारी बनाउन,

(ख) विद्यार्थीको सिकाइलाई प्रभावकारी बनाउन आवश्यक पर्ने शैक्षणिक योजनाहरूको निर्माण गरी कार्यान्वयन गर्न

(ग) विद्यार्थीकेन्द्रित शिक्षण सिकाइ विधि तथा रणनीतिहरूको पहिचान गरी प्रयोग गर्न

**(घ) स्वास्थ्य, जनसङ्ख्या तथा वातावरण विषय शिक्षण गर्न आवश्यक पर्ने शैक्षिक सामग्री निर्माण गरी प्रयोग गर्न**

**(ङ)** जनसाङ्‌ख्यिकी, पारिवारिक जीवन शिक्षा, जोखिम व्यवस्थापन, सन्तुलित आहार तथा सुरक्षित जीवन शैलीलगायतका विषयवस्तु प्रभावकारी रूपमा शिक्षण गर्न

(च) **स्वास्थ्य, जनसङ्ख्या तथा वातावरण विषयको** शिक्षण सिकाइलाई उपलब्धिमूलक बनाउन आवश्यकताअनुसार सूचना तथा सञ्चार प्रविधिको प्रयोग गर्ने तरिका पहिचान गरी प्रयोग गर्न

(छ) सिकाइ उपलब्धि सुनिश्चितताका लागि सैद्धान्तिक र प्रयोगात्मक मूल्याङ्कनका निर्धारित मापदण्डमा अभ्यास गर्न र सिकाइमा सुधारका उपायहरूको खोजी गर्न

**(झ) सम्बन्धित विषयमा पाठयोजना निर्माण गरी अभ्यास गर्न र परियोजना कार्य तथा कार्यमूलक अनुसन्धान गरी प्रतिवेदन तयार गर्न**

३. तालिमका सक्षमता

**यस तालिमको अन्त्यमा सहभागीहरूमा निम्नानुसारका सक्षमताहरू हासिल हुने छन् :**

(क) माध्यमिक तहको **स्वास्थ्य, जनसङ्ख्या तथा वातावरण** विषयको पाठ्यक्रम तथा पाठ्यसामग्रीको जानकारी र प्रयोग

(ख) शैक्षणिक योजनाहरूको बुझाइको प्रदर्शन, निर्माण र कार्यान्वयन

(ग) **स्वास्थ्य, जनसङ्ख्या तथा वातावरण** विषयको विषयवस्तुहरूको सिकाइका लागि उपयुक्त शैक्षणिक सामग्रीको पहिचान, निर्माण र प्रयोग

**(घ)** जनसाङ्‌ख्यिकी, पारिवारीक जीवन शिक्षा, जोखिम व्यवस्थापन, सन्तुलित आहार तथा सुरक्षित जीवनशैलीको आवश्यकता र महत्वको व्याख्या विश्लेक्षण

(ङ) विद्यार्थीकेन्द्रित शिक्षण सिकाइ विधि तथा रणनीतिहरूको खोज तथा प्रयोग

(च) **स्वास्थ्य, जनसङ्ख्या तथा वातावरण विषयको** शिक्षण सिकाइमा सूचना तथा सञ्चार प्रविधिको प्रयोग गर्ने तरिका पहिचान र प्रयोग

(छ) सिकाइ सुनिश्चितताका लागि सैद्धान्तिक र प्रयोगात्मक मूल्याङ्कन गर्ने तरिकाको प्रयोगात्मक अभ्यास प्रदर्शन

1. **तालिम संरचना**
2. यो तालिम १५ दिन अवधिको हुने छ । यसको पहिलो खण्ड १० दिनको तालिम कार्यशाला (Training-workshop) ढाँचामा फेसटुफेस मोडबाट शैक्षिक तालिम केन्द्रमा सञ्चालन हुने छ । यसको दोस्रो खण्ड पाँच दिन अवधिको स्वाध्याय अभ्यास (Self-study exercise) ढाँचामा आधारित हुने छ।
3. दोस्रो खण्डको पाँच दिने स्वाध्याय अभ्यास ढाँचाअन्तर्गत प्रशिक्षार्थीले आफू कार्यरत विद्यालयमा आधारित भई चार ओटा परियोजना कार्य ४५ दिनभित्र सम्पन्न गरिसक्नुपर्ने छ । परियोजना कार्यको सबै प्रतिवेदन पहिलो खण्डको तालिम सम्पन्न भएको ५२ दिनभित्र सम्बन्धित शैक्षिक तालिम केन्द्रमा अनिवार्य रूपमा पेस गर्नुपर्ने छ । यसमा मूलत: १० दिने तालिम कार्यशाला खण्डमा सिकाइएका सैद्धान्तिक ज्ञान तथा सिपको व्यावहारिक प्रयोग एवम् प्रशिक्षार्थीको सिर्जनात्मक र प्रवर्तनात्मक क्षमता प्रदर्शन गर्न उपयुक्त परियोजना कार्य (Project work) तोकिने छ ।
4. **तालिम पाठ्यक्रम**

तालिमका निर्धारित उद्देश्य, सक्षमता तथा संरचनासँग अनुकूलित विषय समेटी पाठ्यक्रमिक ढाँचामा विषय वस्तु र तालिमको समयावधि संयोजन गरिएको छ :

|  |  |  |  |
| --- | --- | --- | --- |
| क्र.स. | विषयवस्तु | विषयवस्तुको विस्तृतीकरण | सत्र भार |
| १ | पाठ्यक्रम, पाठ्यपुस्तक तथा शिक्षक निर्देशिकाको पुनरवलोकन | * पाठ्यक्रमको अवधारणा र यसका तत्त्वहरू * स्वाजवाको पाठ्यक्रम र यसको विश्लेषण * पाठ्यक्रमको प्रयोग गर्ने तरिका * पाठ्यक्रम र पाठ्यपुस्तक * शिक्षक निर्देशिकाको प्रयोग | २ |
| २ | शिक्षण सिकाइ योजना | * परिमार्जित ब्लुम्स टेक्सोनोमीको र यसको प्रयोग * पाठयोजना, एकाइ योजना, वाषिर्क कार्य योजना * पाठ्यक्रम कार्यान्वयन योजना | ३ |
| ३ | जनसाङ्‌ख्यिकी, जनसङ्‌ख्या परिवर्तन र व्यवस्थापन शिक्षण | * जनसङ्‌ख्या परिवर्तन ल्याउने कारक तत्त्वहरू * बसाइँसराइबाट असर पर्ने क्षेत्रहरू * जनसाङ्‌ख्यिकी तत्त्व, प्रक्रिया र मापन * तीव्र जनसङ्‌ख्या वृद्धिको परिणाम र जनसङ्‌ख्या * व्यवस्थापन * जनसाङ्ख्यिक मापनका व्यावहारिक पक्षहरू | २ |
| ४ | जोखिम व्यवस्थापन  शिक्षण | * जोखिमको अवधारणा * जोखिमका प्रकारहरू: भूकम्प, आगलागी, बाढी, पहिरो, चट्याङ * जोखिम न्यूनिकरणका उपायहरू | २ |
| ५ | पारिवारिक जीवन शिक्षा  शिक्षण | * भविष्यका लागि परिवार योजना * पारिवारिक योजना निर्माणमा महिलाको संलग्नता * परिवारिक जीवन शिक्षा शिक्षण | १ |
| ६ | सन्तुलित आहार र सुरक्षित जीवनशैली शिक्षण | * खानाको वर्गीकरण * पौष्टिक तत्त्व र सन्तुलित आहार * सुरक्षित जीवन शैली र स्वास्थ्यकर जीवनयापनको योजना * व्यायाम र खेलकुद * स्वास्थ्य परिक्षण * खाद्य र अखाद्य वस्तुहरू | ३ |
| ७ | स्वास्थ्य, जनसङ्‌ख्या तथा वातावरण शिक्षण विधि तथा रणनीति | * वयस्क सिकाइ शिक्षण * शिक्षण सिकाइका आधारभूत विधिहरू : प्रवचन, छलफल, प्रश्नोत्तर, प्रदर्शन, समस्या समाधानलगायत * शिक्षण सिकाइका अन्य विधिहरू : खोज तथा अन्वेषण, अभिनय, कथा कथन, खेल, भूमिका निर्वाह, घटना अध्ययन, परियोजना कार्य, क्षेत्र भ्रमण, * समालोचनात्मक चिन्तन विधिहरू र सहयोगात्मक सिकाइ * सिकाइ रणनीतिहरू : चिया विश्राम, जिङ्गस, अब मेरो पालो, मष्तिष्क मन्थन, द्रुत लेखन * सोच्ने,जोडी बनाउने र अनुभव आदानप्रदान गर्ने, ग्राफिटी, मूल्य रेखा/स्थान -Value Line\_, तातो कुर्सी,बुँदा सङ्केतसहित पढाइ * अन्तर्क्रियात्मक सिकाइ विधि * उपर्युक्त विधिहरूमा आधारित नमुना शिक्षण | ६ |
| ८ | शिक्षण सिकाइमा सूचना तथा सञ्चार प्रविधिको प्रयोग | * पावर पोइन्ट, * गुगल ड्राइभ, गुगल अर्थ, सोसियल मिडिया, यु ट्युब, नेशनल जोग्राफिक च्यानल,   शैक्षिक च्यानल,   * ब्लग निर्माण र प्रयोग, * Open learn, MOOCs , * मोबाइल फोनको प्रयोग | ३ |
| ९ | शिक्षण सिकाइ सामग्री निर्माण | * शून्य लागत र कम लागतका सामग्री विकास * स्थानीय तहमा उपलब्ध हुने सामग्री * वातावरण, स्वास्थ्य र जनसङ्‌ख्यासम्बन्धी सूचना दिने सामग्रीहरू * सूचना तथा सञ्चार प्रविधिका साधानहरू * नमुना सामग्री निर्माण * पाठ्यक्रमले निर्धारण गरेका सक्षमता प्राप्तिका लागि नमुना सामग्री निर्माण | ३ |
| १० | स्वास्थ्य, जनसङ्‌ख्या तथा वातावरण शिक्षा शिक्षणमा विद्यार्थी मूल्याङ्कन | * निर्माणात्मक मूल्याङ्कनका साधन प्रयोग * निर्णयात्मक मूल्याङ्कनका साधन प्रयोग * विशिष्टीकरण तालिका * प्रश्न पत्र निर्माण र विश्लेषण * परियोजना कार्य र प्रयोगात्मक मूल्याङ्कन प्रक्रिया | ३ |
| ११ | विविध | तालिम अभिमुखीकरण, प्रिटेस्ट, पोस्ट टेस्ट र तालिम परीक्षा | २ |
|  | **जम्मा** |  | **#)** |

1. **तालिम कार्यान्वयन कार्यविधि**
2. यस तालिमको लक्षित समूहका सम्बन्धमा विगतमा दुई ओटा १० दिने टिपिडी मोड्युल पूरा गरेका अथवा शुद्धरूपमा तालिम अप्राप्त स्थायी शिक्षकलाई एक महिने तालिमको पूरक कोर्सका रूपमा यस तालिममा सहभागी हुन योग्य मानिने छ ।
3. तालिमको अन्त्यमा शिक्षकको पेसागत विकास प्रारूप, २०७२ अनुसार परीक्षा सञ्चालन र शैक्षिक जनशक्ति विकास परिषद्को मिति २०७४/०५/०६ गतेको निर्णयबमोजिम प्रमाणीकरण गरिने छ । तालिमको अन्त्यमा सम्बन्धित शैक्षिक तालिम केन्द्रबाट प्रमाणपत्र प्रदान गरिने छ ।
4. स्वाध्याय अभ्यास खण्डका लागि तोकिएको परियोजना कार्य सम्पादन गर्ने दौरानमा सन्दर्भ सामग्री अध्ययन, विज्ञसँगको परामर्श तथा प्रतिवेदन लेखन गर्नु मूलत: प्रत्येक प्रशिक्षार्थीको निजी दायित्व हुने छ । यस कार्यका लागि प्रशिक्षार्थीलाई आवश्यक परेमा इमेल वा फोनमार्फत वा प्रत्यक्ष भेट गरी सम्बन्धित प्रशिक्षकबाट मार्गदर्शन प्राप्त गर्ने सुविधा उपलब्ध हुने छ ।
5. तालिम सहजीकरण गर्दा देहायअनुसारका न्यूनतम विधिगत मापदण्ड पूरा गर्नुपर्ने छ:

|  |
| --- |
| * शैक्षिक तालिम केन्द्रका विज्ञ प्रशिक्षकबाट तालिम सेसन सञ्चालन गरिने छ। विषयको प्रकृतिअनुसार यस विषयका क्षेत्रमा लामो अनुभव भएका व्यक्ति तथा सम्बन्धित निकायका पदाधिकारीलाई प्रशिक्षक बनाउन सकिने छ। * सूचना तथा सञ्चार प्रविधि तथा सान्दर्भिक तालिम सामग्री प्रयोग गर्दै छलफल, अन्तरक्रिया, अनुभव, घटना वा मामला अध्ययन, समूहकार्य तथा प्रस्तुति, स्थलगत भ्रमणलगायतका विधिको अवलम्बन गरिने छ । * तालिमका क्रममा तोकिएको तालिम प्याकेजलगायतका सन्दर्भ सामग्री प्रत्येक सहभागीलाई वितरण गरिने छ । |

७ तालिम मूल्याङ्कन

क. तालिम सम्पन्न गरेपछि प्रशिक्षार्थीको उपलब्धि मूल्याङ्कन गर्न देहायअनुसारका मूल्याङ्कन अङ्गगत **अङ्कभार अनुसरण गर्नुपर्ने छ :**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| मूल्याङ्कनका अङ्गगत अङ्कभार   |  |  |  | | --- | --- | --- | | **क्र. स.** | **मूल्याङ्कनका अङ्ग** | **अङ्क भार** | | **१** | **नियमितता, सहभागिता र सक्रियता** | **५** | | **२** | **सिर्जनात्मक तथा प्रवर्तनात्मक कार्य** | **१०** | | **३** | **लिखित परीक्षा** | **२५** | | **४** | **स्वाध्याय अभ्यासअन्तर्गत चार ओटा परियोजना कार्य (२.५\*ͯ४)** | **१०** | |  | **जम्मा** | **५०** |  * **प्रत्येक अङ्गको उत्तीर्णाङ्क ५० प्रतिशत हुने छ ।** |

|  |
| --- |
| ग्रेडिङ पद्धति   * **९० प्रतिशत र सोभन्दा माथि अङ्क आएमा विशिष्टतासहित प्रथम श्रेणी** * **८० प्रतिशत र सोभन्दा माथि अङ्क आएमा प्रथम श्रेणी** * **६५ प्रतिशत र सोभन्दा माथि अङ्क आएमा द्वितीय श्रेणी** * **५० प्रतिशत र सोभन्दा माथि अङ्क आएमा तृतीय श्रेणी** * **५० प्रतिशतभन्दा तलको अङ्क आएमा अनुत्तीर्ण वा असफल** |

**ख लिखित परीक्षाका प्रश्नपत्र निर्माण गर्दा देहायअनुसारको ग्रिड अवलम्बन गर्नुपर्ने छ :**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ग्रिड तालिका**   |  |  |  |  |  | | --- | --- | --- | --- | --- | | **क्र. स.** | **प्रश्नको प्रकार** | **प्रश्न सङ्ख्या** | **प्रतिप्रश्न अङ्कभार** | **पूर्णाङ्क** | | **१** | **बहुवैकल्पिक** | **१०** | **०.५** | **५** | | **२** | **सङ्क्षिप्त उत्तरात्मक** | **५** | **३** | **१५** | | **३** | **समस्यामूलक** | **१** | **५** | **५** | |  | **जम्मा** | **१६** | **-** | **२५** | |

**८ परियोजना कार्य (Project work)**

**तालिम कार्यशाला खण्ड सम्पन्न गरेपछि सञ्चालन गरिने दोस्रो स्वाध्याय अभ्यास खण्डमा प्रत्येक प्रशिक्षार्थीले देहायअनुसारको विशिष्टीकरण मापदण्डबमोजिम परियोजना कार्य सम्पादन गर्नुपर्ने छ ।**

|  |
| --- |
| **परियोजना कार्य विशिष्टीकरण मापदण्ड**  **स्वाध्याय अभ्यास खण्डका लागि जम्मा छ ओटा कार्य निर्धारण गरिएको छ । जसमा परियोजना-१ र परियोजना-२ अनिवार्य रहेका र बाँकीमध्ये दुई ओटा गरी जम्मा चार ओटा परियोजना कार्य सबै सहभागीले सम्पादन गर्नुपर्ने छ । प्रत्येक परियोजनाको परिणामका (Output) रूपमा प्रत्येक प्रशिक्षार्थीले प्रतिवेदन स्वरूपको अलगअलग प्रतिवेदन दस्तावेज शैक्षिक तालिम केन्द्रसमक्ष अनिवार्य रूपमा पेस गर्नुपर्ने छ :**  **परियोजना कार्य – १: पाठयोजनामा आधारित शिक्षण अभ्यास**  (क) फरक फरक १० ओटा पाठहरूको पाठयोजना तयारी गर्ने  (ख) प्रत्येक पाठयोजनाका आधारमा शैक्षिक सामग्री विकास गर्ने  (ग) प्रधानाध्यापकबाट सबै पाठयोजना प्रमाणित गर्ने  (घ) पाठयोजनाका आधारमा कार्यतालिकाबद्ध शिक्षण अभ्यास गर्ने  (ङ) प्रत्येक पाठ शिक्षणपछि विद्यार्थीको पृष्ठपोषण सङ्कलन गर्ने  (ङ) परिमार्जित पाठयोजना अन्तिमीकरण गर्ने  नोटः यस कार्यअन्तर्गत अन्य परियोजना कार्यले नसमेटेका विषयवस्तु शिक्षणका लागि मात्र पाठयोजना तयार गर्ने  **परियोजना कार्य – २: कार्यमूलक अनुसन्धान**  शिक्षकले आफ्नो कार्यसम्पादन सुधारका लागि कुनै एउटा विषय क्षेत्रमा Kurth Lewis द्वारा प्रतिपादित निम्नलिखित चक्रअनुसार कार्यमूलक अनुसन्धान गरी सोको प्रतिवेदन तयार पार्ने  **परियोजना कार्य – ३ : शिक्षण सिकाइमा** परिमार्जित ब्लुम्स टेक्सोनोमीको प्रयोग  (क) तपाईँले अध्यापन गराउँदै आउनुभएको स्वास्थ्य, जनसङ्‌ख्या तथा वातावरणका लागि उपयुक्त हुने परिमार्जित ब्लुम्स टेक्सोनोमीअनुसारको सिर्जनात्मक तहका पाँच ओटा उद्देश्य लेख्नुहोस् ।  (ख) उक्त उद्देश्य पुरा गर्न उपयुक्त हुने क्रियाकलापहरू लेखी कक्षा शिक्षण तथा मूल्याङ्कन गर्नुहोस् ।  (ग) परिमार्जित ब्लुम्स टेक्सोनोमीको प्रयोग नगरेको अवस्थामा गरेको शिक्षण अनुभवसमेतको आधारमा तुलनात्मक रूपमा प्रस्तुत गरी प्रतिवेदन लेख्नुहोस्।  **परियोजना कार्य –४ M** सुरक्षित जीवनशैली र स्वास्थ्यकर जीवनयापनको योजनाको अध्ययन  (क) तपाईँ बसेको समुदायमा पाँच ओटा घरको सुरक्षित जीवनशैली र स्वास्थ्यकर जीवनयापनको योजनाको बारेमा सूक्ष्म अधययन गर्नुहोस् ।  (ख) उक्त परिवारहरूले दैनिक रूपमा खाने गरेको खानाको वर्गीकरण गरी सन्तुतलिक भएनभएको तुलनात्मक रूपमा अध्ययन गर्नुहोस् ।  (ग) उल्लिखित कार्यहरू समेटेर सुझावसहितको प्रतिवेदन तयारी गर्नुहोस् ।  **परियोजना कार्य –५: ब्लग निर्माण र प्रयोग**  (क) शिक्षण सिकाइलाई उपयोगी हहुने गरी एउटा ब्लग बनाउनुहोस् ।  (ख) उक्त ब्लगमा स्वास्थ्य जनसङ्‌ख्या तथा वातावरण विषय अध्यापन गर्न उपयोगी हुने खालका पाँच ओटा फोटो, दुई ओटा लेख र दुई ‌ओटा भिडियो अपलोड गर्नुहोस्।  (ग) ब्गलमा अअपलोड गरेका सामग्रीको प्रयोग गरी कक्षा शिक्षणा गर्नुहोस्।  (घ) तपाईँले गरेको कार्यानुभव समेटेर प्रतिवेदन तयार गर्नुहोस् ।  **परियोजना कार्य – ६: सामग्री निर्माण र प्रयोग**  (क) स्थानीय स्तरमा पाइने सामग्रीहरूको प्रयोग गरी माध्यमिक तहमा स्वास्थ्य, जनसङ्‌ख्या तथा वातावरण विषय शिक्षण गर्न उपयोगी हुने तीन ओटा सामग्री निर्माण गर्नुहोस् ।  (ख) उक्त सामग्रीको निर्माण विधि, प्रयोग गर्ने तरीका, उपयोगिता र सावधानी टिपोट गर्नुहोस् ।  (ग) उक्त सामग्रीहरूको प्रयोग गरी कक्षा शिक्षण गर्नुहोस् ।  (घ) तपाईँले गरेको कार्यानुभव, सामग्रीको परिचय, निर्माण विधि, उपयोगिता र सावधानीसमेत समेटेर प्रतिवेदन तयार गर्नुहोस् ।  ΩΩΩ |